PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. ­­­­­­­29319/13.05.2024

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea proiectului**

 **„Transformarea zonei degradate malurile Someşului între cele 2 poduri în zonă de petrecere a timpului liber pentru comunitate” şi a cheltuielilor legate de proiect**

Primăria Municipiului Satu Mare implementează proiectul „Transformarea zonei degradate malurile Someşului între cele 2 poduri în zonă de petrecere a timpului liber pentru comunitate” conform contractului de finanţare nr. 5438/19.05.2020.

Bugetul proiectului a fost aprobat în etapa de precontractare a proiectului prin HCL nr. 26.13.2020 şi HCL nr. 27.02.2020.

Instrucţiunea nr. 207/31.10.2023 emisă de către Autoritatea de Management pentru Programul Operaţional Regional 2014-2020 reglementează modificarea contractelor de finanţare semnate în cadrul POR 2014-2020 în scopul etapizării acestora în perioada de programare 2021-2027.

 Conform contractului de finanţare nr. 5438/19.05.2020 perioada de implementare a proiectului este 31.12.2023. Activităţile din cadrul proiectului „Transformarea zonei degradate malurile Someşului între cele 2 poduri în zonă de petrecere a timpului liber pentru comunitate” nu s-au putut încadra în perioada de implementare, fiind astfel necesară etapizarea proiectului pentru perioada 2021-2027.

Proiectul „Transformarea zonei degradate malurile Someşului între cele 2 poduri în zonă de petrecere a timpului liber pentru comunitate” a fost etapizat prin HCL nr. 373/23.11.2023.

Astfel, conform apelului de proiecte nr. PRNV/2024/371.Etap, din cadrul Programului Regional Nord-Vest 2021-2027, Obiectivul de politică 2: O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile, Prioritatea 3: O regiune cu localități prietenoase cu mediul, Obiectiv specific 2.7: Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare, proiectul se redepune cu respectarea prevederilor Ghidului solicitantului aferent proiectelor etapizate.

 Ȋn urma aplicării Ordinului Ministrului Dezvoltării, Lucrărilor Publice și Administrației nr. 1586/10.08.2022 pentru aprobarea metodologiei privind ajustarea preţurilor şi a valorii devizelor generale în cadrul proiectelor finanțate din fonduri externe nerambursabile, conform OUG 64/2022 și pentru modificarea Anexei ”Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020”, aprobată prin Ordinul ministrului dezvoltării regionale și administrației publice nr. 1021/2015, cu modificările și completările ulterioare pentru contractele de achiziție de publică/contractele sectoriale de lucrări finanţate prin Programul Operaţional Regional 2014 – 2020, valoarea lucrărilor s-a majorat, rezultând astfel şi majorarea valorii totale a proiectului.

 Sumele vor fi asigurate în Secţiunea de dezvoltare a bugetului local la Capitolul 67.02 ”Cultură recreere, religie”, Titlul VIII “Proiecte cu finanţare din fonduri externe nerambursabile-Programe finanţate din fondul de dezvoltare regională afrente cadrului financiar 2021-2027”, urmând a fi recuperate în baza cererilor de rambursare întocmite de către Primăria Municipiului Satu Mare.

Valoarea totală a proiectului este de 10.401.710,08 lei inclusiv TVA din care contribuţia proprie ce revine autorităţii administraţiei publice locale a Municipiului Satu Mare este în valoare de 203.105,13 lei reprezentând 2% din valoarea totală eligibilă a proiectului iar valoarea cheltuielilor neeligibile este de 246.454,25 lei.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea